CELEX: 32014R0723
Language: et
Date: 2014-06-23 00:00:00
Title: Komisjoni rakendusmäärus (EL) nr 723/2014, 23. juuni 2014 , millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Nieheimer Käse (KGT)]

1.7.2014   
            
            
               ET
            
            
               Euroopa Liidu Teataja
            
            
               L 192/36
            
         KOMISJONI RAKENDUSMÄÄRUS (EL) nr 723/2014,
   23. juuni 2014,
   millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Nieheimer Käse (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 53 lõike 2 teist lõiku,
   ning arvestades järgmist:
   
               (1)
            
            
               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Saksamaa taotluse, millega soovitakse saada heakskiit komisjoni määruse (EÜ) nr 414/2010 (2) alusel registreeritud kaitstud geograafilise tähise „Nieheimer Käse” spetsifikaadi muudatusele.
            
         
               (2)
            
            
               Taotluse eesmärk on muuta spetsifikaati, et täpsustada valikulise koostisosa (köömned) osakaalu.
            
         
               (3)
            
            
               Komisjon on kõnealuse muudatuse läbi vaadanud ja leidnud, et see on põhjendatud. Kuna muudatus on väike määruse (EL) nr 1151/2012 artikli 53 lõike 2 kolmanda lõigu tähenduses, võib komisjon selle heaks kiita ilma kõnealuse määruse artiklites 50 kuni 52 sätestatud menetlust kohaldamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Nieheimer Käse” spetsifikaati muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolev määrus on tervikuna siduv ja vahetult kohaldatav kõikides liikmesriikides.
   
      Brüssel, 23. juuni 2014
      
         
            Komisjoni nimel
         
         
            presidendi eest
         
         
            komisjoni liige
         
         Dacian CIOLOȘ
      
   
   
      (1)  ELT L 343, 14.12.2012, lk 1.
   
      (2)  ELT L 119, 13.5.2010, lk 3.
   
      LISA
      Kaitstud geograafilise tähise „Nieheimer Käse” spetsifikaadis on heaks kiidetud järgmised muudatused.
      
                   
               
               
                  Tootmismeetod
                  Lauses „massile lisatakse soola (2,5–3,5 %) ja vajaduse korral köömneid (0,01–0,03) ning segatakse kuni koostisosad on ühtlaselt jaotunud” asendatakse sulgudes köömnete osakaalu näitavad numbrid „0,01–0,03” numbritega „0,1–0,3 %”.
               
            
                   
               
               
                  Põhjendus
                  
                               
                           
                           
                              Taotleja, kelleks on asjaomase toote tootjateühendus, väitis, et juustu „Nieheimer Käse” 65 tootmisaasta jooksul on lisatud köömnete osakaal olnud alati 0,1–0,3 %.
                           
                        
                               
                           
                           
                              
                                 Euroopa Liidu Teatajas avaldatud kokkuvõttes sellega seoses esitatud näitaja (0,01–0,03) on redaktsiooniline viga. Puuduolev protsendimärk ( %) on lisatud 23. septembri 2005. aasta Saksamaa ametlikku teatajasse (Deutsches Markenblatt). Pärast koma märgitud nullid tekitasid olukorra, kus köömnete osakaal (vaid üks kuni kolm tuhandikku kogukaalust) ei olnud enam arusaadav.